FN เผยกำไรไตรมาส 2/62 พุ่ง 47% มาที่ 6 ลบ. หลังขยายสาขา-ช่องทางจำหน่าย หนุนรายได้เพิ่ม
FN เผยกำไรไตรมาส 2/62 พุ่ง 47% มาที่ 6 ลบ. จากปีก่อนกำไร 4 ลบ. หลังขยายสาขา-ช่องทางจำหน่าย หนุนรายได้เพิ่ม ขณะที่งวด 6 เดือนมีกำไรลดลง 79% มาที่ 4.23 ลบ. จากปีก่อนกำไร 19.84 ลบ.
13 ส.ค. 2562

บริษัท เอฟเอ็น แฟคตอรี่ เอ๊าท์เลท จำกัด (มหาชน) หรือ FN รายงานผลการดำเนินงานไตรมาส 2/62 (รวมบริษัทย่อย) สิ้นสุดวันที่ 30 มิ.ย.2562 ดังนี้

โดยผลงานในไตรมาสดังกล่าว มีผลกำไรเพิ่มขึ้น เนื่องจากรายได้รวมในไตรมาส 2/62 เท่ากับ 272.28 ล้านบาท หรือเพิ่มขึ้น 3.66% จากช่วงเดียวกันของปี 2561 โดยมีสาเหตุหลักมาจากการขยายสาขาใหม่ รวมถึงแหล่งการขายใหม่ เช่น การขายแบบ Pop-Up store Mini Shop ที่สำนักงานใหญ่ ช่องทางอีคอมเมิร์ซ เป็นต้น